
Teatrul cuprinde în configuratiile sale arhitecturale valența teatrului în teatru. Ideea 
inserării în cadrul dramaturgiei propriu-zise a unor secțiuni distincte de poezie, muzică, teatru, 
momente coregrafice, interpretate, de regulă, de personajele titulare ale piesei în cauză este 
quasi-generală, identificabilă, deopotrivă, în numeroase pagini ale teatrului liric. 

Acest concept este strâns legat de un altul, aprofundat de teoria literaturii, şi anume 
metatextualitatea. În cartea sa de referință, Palimpsestes, Gérard Genette definește 
metatextualitatea ca „relația de comentariu care uneşte un text cu un altul despre care se 
vorbeşte, fără a-l cita neapărat” ”. 

Referindu-se la literatura anilor 60, Roland Barthes scria: "Literatura a început să se 
simtă dublă; deopotrivă obiect şi privire asupra acestui obiect, cuvânt şi cuvânt despre cuvânt, 
literatură-obiect şi metaliteraturá.””? 

Metacreatia, termen adoptat în demersul de față, este preluat prin derivație din sfera 
terminologică a ştiinţei logicii. Termeni quasi similari sunt metaliteratura (literatură despre 
literatură), metapoezia (poezie despre poezie, despre materialul ei — cuvintele), metatextul 
(rezultat al unei analize complete, aprofundate a textului prin aplicarea unui demers critic). 

Am ales două exemple reprezentative ale teatrului liric clasic, în care aceste concepte 
coexistă, manifestându-se fie explicit, delimitate în decupaje clare, în cazul specific al 


teatrului în teatru, fie „pulverizate” pe parcursul întregii desfăşurări muzical-dramatice. 


Prima la Musica, poi le Parole de A. Salieri şi Der Schauspieldirektor de W.A. 


* Lucrare prezentată la simpozionul organizat în cadrul Festivalului internaţional Mozart, ediţia a XIV-a, Cluj- 
Napoca, 2004. 

ŢI apud, Dana Puiu, Parodia în teatrul modern şi postmodern, Editura Paralela 45, Cluj-Napoca, 2002, p. 9. 

7? Essais critiques, Éditions Seuil, Paris, 1982, p. 11. 

Mozart reprezintă două „fotografii” parodice ale lumii teatrale vieneze de la sfârşitul secolului 
18. 

Premiera acestor metacreaţii, opere despre operă, a avut loc în aceeaşi seară — 7 
februarie 1786 — la Palatul Schónbrunn din Viena. Compuse la cererea împăratului Joseph II, 
au prilejuit şi un fapt regizoral inedit: reprezentarea lor concomitentă pe două scene 
improvizate, plasate la un capăt şi altul al Sălii Orangerie. Această concurență artistică, unică 
în istoria muzicii, s-a manifestat în dublă ipostază: 

1) între compozitori şi subiecte 
2) între Singspiel şi opera buffa italiană. 

Verdictul, la acea vreme, a fost net în favoarea lui Salieri, acest fapt datorându-se în 
mare măsură calităților libretului scris de G. B. Casti, superior față de cel al lui G. Stephanie 
jr. Conform documentelor epocii, ambele spectacole s-au reluat, câteva zile mai târziu, la 
Kărntnertor Theater, unde au avut parte de un succes extraordinar şi de afluenta publicului.” 

Subiectele, deşi diferă, pun sub lupa ironiei subtile şi a umorului două puncte comune: 
rivalitatea/teroarea divelor şi sistemul corupt al vieţii artistice (intervenţii, pile, autosuficientá, 
plagiat, criterii repertoriale exclusiv de tipul succes/nonsucces la public). Temele subiectelor 
nu sunt neapărat originale; în epocă se scriau în mod curent scenete în care se povesteau 


întâmplări din culisele teatrului. (Goldoni, Metastasio ş.a.). 
Alte puncte comune care apropie cele două lucrări: 


e structurarea operelor într-un singur act 

e orchestra redusă, de tip cameral 

e patru personaje principale 

e nodul” dramatic comun (Tertet nr. 3 la Mozart; Cvartet nr. 13 
la Salieri) care dezvoltá dramaturgic scenele conflictuale acute 


dintre cántáretele rivale. 


13 Ephemeriden der Litteratur und des Theaters, Berlin, 1786. 

Opera lui Antonio Salieri are ca subtitlu „divertimento teatrale” sau, în unele ediţii — 
„Operetta in quatro voci”. Structurată în alternanţa clasică Număr muzical — Recitativ, opera 
cuprinde 13 numere muzicale şi o Sinfonia. 

Personajele sunt: Il Maestro (Bas / Bariton), Il Poèta (Bariton), Donna Eleonora 
(Sopraná seria), Tonina (Sopraná buffa). 

Salieri a răspuns libretului amuzant al lui Casti”! cu o partitură veselă, spirituală, 
remarcabilă în ce priveşte organizarea tonală. Sinfonia şi Finale sunt în aceeaşi tonalitate — Si 
bemol major — procedură standard la Mozart, dar nu şi pentru majoritatea contemporanilor săi, 
inclusiv Salieri. De remarcat, de asemenea, relația de terță în succesiunea majorității 
segmentelor muzicale: Sinfonia în Si bemol este urmată de un duet în Re; un amplu recitativ 
în Re precede Finale în Si bemol; nr. 7 în Mi bemol este urmat de un recitativ a cărui pondere 
tonală o constituie tonalitatea Sol major ş.a.m.d. 

Tema centrală a scenariului este controversa dintre Maestro şi Poéta în legătură cu 
compunerea unei opere în patru zile, precum şi „păţaniile” acestora cu primadonele pentru 
care se face această comandă. 

Rezumând, vom puncta în continuare câteva note de sinteză referitoare la discursul 
dramaturgiei muzicale propriu-zise. 

Contrastul de atitudine dintre Maestro şi Poeta în legătură cu ideea compunerii unei 
opere în patru zile este evident. Poèta reprezintă vocea bunului simţ, a profesionistului în 
materie, fiind uluit la auzul veştii aduse de Maestro, compozitorul. Acesta afişează calm, 
automultumire şi convingerea că muzica e totul, iar versurile libretului — element redundant 
(Duet nr.1). Această categorisire marginalizantá e umilitoare pentru Poèta, dar îi va rămâne ca 
răspuns ironia mascată cu care va trata mai departe lucrurile... Acelaşi tratament de 
discreditare îl va suferi şi din partea celor două cântărețe, Donna Eleonora si Tonina — „Chi e 
questo sguaiato?”, sau „Costui è un insolente a quel che veggio!”” replici acide ale Eleonorei 
când i se atrage atenţia timid asupra unei posibile, binevenite variații ornamentale. 

Donna Eleonora îşi face intrarea în scenă prezentându-şi cu emfază C.V. -ul 
neverosimil. Este soprană seria, a fost în toate teatrele lirice ale Europei, unde a repurtat un 
succes teribil: mulțimi isterizate, adulatie, oameni veniți special pentru a o auzi tocmai din... 


Canaria, a câştigat „mille dobloni in pezzi duri”*” — etc. Ridicolul imaginii ei este completat 


74 «_.. der besten, um nicht zu sagen, des besten Librettisten von Buffo Opera” (Albert Schweitzer), în Osborne, 


Charles, Guida alle Opere Liriche di Mozart, Sansoni Editore, Firenze, 1982. 
75 Cine e obraznicul ăsta?/ Tipul ăsta e un insolent, din câte văd. (trad.n.) 
76 Confuzia este intentionatá, notiunea de ”pezzi duri” fiind absolut necunoscutá personajelor ín cauzá. 

de greşelile de pronunție: Epponia în loc de Epponina — numele personajului pe care l-a 
interpretat, Marchesino în loc de Marchesi. 
Cavatina, nr. 2 (Larghetto) este un moment muzical în care Salieri se autociteazá: „Ed 


A a g A Ir ra ă 77 
ecco qua, la prima Cavatina di Salieri que comincia Pensieri... Vorebbe ella far grazia?”. 


Ex.1: A. Salieri, Prima la Musica, poi le parole, Cavatina Eleonorei, „Pensieri funesti” 

Poeta NO 

co- me?  co-si ah no, non tor - na - te fu- nes - ti 


Profitând de exceptionalele calități imitative ale cântăreței Nancy Storace, Salieri a 
introdus o scenă de... regie în care parodiazá opera lui Sarti, Giulio Sabino (1781) şi pe eroul 
său principal interpretat de castratul Luigi Marchesi. 

Anumite pasaje sunt citate ad litteram, altele îi imită stilul grandilocvent. 

Alternanata strânsă a segmentelor cantabile (fraze din aria „Cari oggetti del mio 
core”) cu recitative scurte, apostrofante, răspunsurile rimate ale victimelor” talentului 


regizoral al Donnei Eleonora, dau un plus de savoare comicului de limbaj şi de situaţie creat. 


7 lată aici, prima Cavatiná a lui Salieri ...începe cu Pensieri... Sunteţi amabilă să o cántati? (trad.n.) 


9% 


Ex. 2: A. Salieri, Prima la Musica, poi le Parole, Tertet Nr. 6 

Datorită unei intervenţii (!) nobiliare, de ultim moment, Maestro şi Poèta se văd 
obligaţi să creeze şi un personaj vesel, pentru soprana buffa — Tonina. 

Aşa încât Maestro recurge la soluţia potrivită, salvatoare în astfel de cazuri, căutând 
muzici şi texte gata scrise (Andantino, Andante înainte de Nr. 7). Poèta, stupefiat, conchide: 
„Un pasticcio ci vuol? Sara un pasticcio””*. 

De asemenea, ineptia scrisă poate sá rămână asa, neschimbată. Exemplu: „castrato” în 
loc de ,,costato” (copiat greşit cuvântul). 


; E tods a E 79 
Maestro: „Ne le prima, né l’ultimo sara. Più a questo non ci pensa (...)” -. 


78 Vreti o “varză”/ text compozit? “Varză” o să aveţi. (trad.n.) 
72 Nu va fi nici prima, nici ultima. Să nu ne mai gândim la asta. (trad. n,) 

Intrarea în scenă a celeilalte dive, soprana buffa Tonina (Scena 5), aduce o notă de 
contrast. Este prezentată ca o ființă temperamentală, obraznică, plină de capricii, insensibilă, 
nerăbdătoare (scena V: „Questo asino di maestro ancor non viene!” ye 

În aşteptarea maestrului, dovedeşte o lipsă totală de consideraţie față de acesta: aruncă 
pe jos partiturile, categorisindu-le pe loc: „O, quanti spartiti d” opera!. L'AVARO — il diavol 
se lo porti! LA DONNA LETTERATA — non lo conosco, ma dal titolo solo capisco ch 'esser 
deve una gran seccatura! PREMIE DELLE VIRT Ù — mediocre assai; LA SPERANZA 
DELUSA - il soggeto e troppo ripettato! IL GELOSO BURLATO - tanta di barba!...”* 

De menţionat, din nou, autocitarea (figura compozitorului reflectată aluziv ca într-un 
colț de tablou) prin faptul că între titlurile enumerate de Tonina, două aparţin într-adevăr lui 
Salieri: La Donna letterata şi Il Geloso burlato... 

O a doua parodiere de operă în operă o întâlnim în Scena 9 — Recitativo 
accompagnato. Aici, Salieri are ca „țintă? o operă de succes în perioada respectivă, La 
Quaquera spirituosa de P. Guglielmo & A.G. Palomba. Tonina va regiza şi ea, la rândul ei 
scena Quaquerei (noţiune de neînțeles“? pentru Maestro si Poèta, deveniți din nou... figuranti). 

Comicul de limbaj se realizează prin jocul paronimelor: la quaquera, la papera, la 
squaquera... Exasperatá, Tonina le va explica înţelesul, exemplificând ulterior: este vorba 
despre un personaj aparte, cu dragoste pentru pace, dispreţ pentru fast, războaie, ceremonii, un 
personaj împăciuitor prin definiţie. 

Pe parcursul unui amplu recitativ acompaniat, ,, La paix, la paix, mes chers amis! Que 
l'amitie et la concorde enflamme nos coeurs réunis”, Salieri parodiază excesele retorice din 
tiradele tragediei clasice franceze. Discursul nobil-afectat al interpretării actoriceşti va fi 
întretăiat de frisoane, semne prevestitoare ale unei adevărate scene a nebuniei — Follia — 
concretizată în aria „Via largo, largo, largo” (Nr. 10). 

Această arie, structurată în trei secțiuni distincte, contrastante ca tempo, tonalitate, 
măsură, ethos (4/legro, Solsol, 4/4; Un poco adagio, Mi bemol, 3/4, urmat de două segmente 
scurte de recitativ Allegro, Un poco piu lento şi Allegro assai) apare ca o expresie a violenţei 
afectelor. Supralicitarea afectivă a eroinei, respectiv a interpretei — Tonina — este ironic 


reliefată în finalul ariei, pe cât de agresiv în naturalismul său, pe atât de comic: cu o sclipire 


$ Măgarul ăsta de maestru nu vine odată! (trad. n,) 

81 O, câte partituri de operă! L”Avaro - dracu’ s-o ia, La Donna letterata - nu o cunosc, dar din titlu îmi dau 
seama că trebuie să fie o mare tâmpenie!; La speranza delusa - subiectul e prea uzat, Il Geloso burlato - mare 
lucru !... (trad. n.) 

82 Cuvântul nu există în dicționarul limbii italiene. 

fatidică în ochi, Tonina îl va înşfăca de gât pe Maestro, strigându-i „Si, /'uccisor sei tu! Sei tu! 
Sei tul 5. 

Ca demonstrație, în plus, a multiplelor sale valenţe actoriceşti, Tonina va interpreta o a 
doua arie, „Cucuzze! ” (Cavatina Nr.11). Limbajul muzical repetitiv — game, arpegii frânte, 
contratimpi pe sunete repetate, izoritmii, tempo alert, dar mai ales silabisirea cuvintelor cu 


repetarea insistentă a primei silabe dau o notă de comic uşor grotesc momentului: 


Ex.3: A.Salieri, Prima la Musica, poi le Parole, Cavatina Toninei, „Cucuzze” 


s OA 
PRA 
7 Cu... cu... cu - cuz- ze! che con - cor - so! 

: A ` ` 
EA ES E ES E === ===: 
e) 
chia... chia, chia... chia, chia... chie-ra, chi ri - de, e 


Întâlnirea celor două dive — inevitabilă pentru potentarea conflictului comic — se va 
produce în ultimul număr muzical — Finale Nr. 13, precedat de un recitativ. 

În timp ce Tonina își studiază aria, acompaniată la pian de Maestro, reapare Donna 
Eleonora, decisă să înceapă în exact în acel moment (!) repetiţia. Conflictul inerent va fi 
rezolvat, din punct de vedere al dramaturgiei muzicale, printr-o soluţie ingenioasă şi extrem 
de inedită: Salieri va suprapune temele celor două arii anterior „compuse” pentru fiecare 
soprană în parte, aducându-le la numitor comun ca tonalitate. 

Exemplificám mai jos temele ariilor „Se questo mio pianto” — Donna Eleonora şi ,, Per 


pietă, padrona mia” — Tonina, precum şi primele măsuri ale cvartetului final: 


Ex. 4: A. Salieri, Prima la Musica, poi le Parole, Cvartet Nr. 13 


Maestro E PS 
ih 5 2 , o d .2 e 
e E = Ei 
Se ques - to mio pian - to il cor__ non ti to - ca. 
Ex. 4”: 
Maestro allegretto D 
- = - A 
HE E g f = f $ $ = ; 5 + eoe E 
= = = 7 
Per_ pie - ta, pa-dro- na mi-a, per - pie - ta non... 


5 Da! Ucigaşul esti tu! Esti tu! (trad.n.). 

Ex. 4”: 

Pregátind secțiunea finală, convențională a cvartetului, în care personajele se 
adresează direct publicului auditor, personajul Poèta are un scurt segment solistic, 
moralizator: 

„Or se tutti son d'accordo / Se nessuno € muto o sordo / Se la musica e giă pronta 
/ Se il libretto non si conta / Se il vestiario, se il scenario / Se gl” attori, i suonatori/ Se ognun 
cosa insomma lesta / Se chi paga e da la festa / Vuole ed ordine cosi / Sara cosi facilissimo / 
Far un opra in quatro di!” * 

Transpare şi aici, ca pe parcursul întregului scenariu muzical-dramatic, simpatia pe 
care Salieri o are față de personajul Poèta, precum şi complicitatea comic-îngăduitoare cu care 
priveşte vicisitudinile condiţiei de artist creator în „industria” operei. 

Mozart a compus Der Schauspieldirektor K.V. 486 în intervalul 8 ianuarie — 3 
februarie 1786, în timpul repetițiilor pentru premiera Le Nozze di Figaro. 

Acţiunea acestei „commedia con musica” (libret: G. Stephanie jr.) se petrece la 
Salzburg unde un impresar (directorul de teatru, n.n.) încearcă să înfiinţeze o companie de 
teatru/operá. La auditia organizată în acest scop, se prezintă actori şi cântăreţi, configuránd în 
jocul dublu ,,realitate/fictiune” variate şi... amuzante tipologii psihologice, temperamentale, 
atitudinale. 

Personajele, mult mai numeroase decât la Salieri, au, cu excepţia celor două soprane 
rivale, o funcționalitate pasagerá, de conturare a unor scurte momente de teatru în teatru. 
Acestea sunt: Frank, impresar (rol vorbit); Eiler, bancher (rol vorbit); Buff, actor (bas); M. 
Herz, actor (rol vorbit), Mme. Pfeil, actriță (rol vorbit), Mme. Krone, actriță (rol vorbit); 
Vogelsang, tenor; M-me Vogelsang (actriţă), Mme. Herz, soprană; Mlle. Silberklang, 


soprană. 


* Acum, dacă toți sunt de acord, dacă nimeni nu e mut sau surd, dacă muzica e gata deja si libretul nu contează, 
dacă decorul, scenariul, actorii, cântăreții sunt gata pregătiţi, dacă cel care plăteşte şi dă petrecerea, vrea şi 
ordonă astfel, va fi cel mai simplu lucru să compui o operă în patru zile! ... (trad. n) 

Prima parte a scenariului este centrată pe text vorbit, fiind inserate scene de teatru din 
Der Aufgehetzete Eheman, Bianca Capello şi Die Galante Bauerin de A.G. Meissner. Muzica 
lui Mozart, exceptând uvertura, este inclusă în partea a doua a comediei, odată cu intrarea în 
scenă a cántáretelor rivale, Mme. Herz şi Mlle. Silberklang. Conotaţiile onomastice sunt 
evidente, caracterizând cu umor soprana lirică şi soprana de coloratură. Ca fapt divers, 
menționăm faptul că interpretele rolurilor la premieră, Caterina Cavalieri şi Aloysia Lange 
erau rivale şi în realitate. 

Cele patru numere muzicale se constituie în: Arietta (Mme. Herz), Rondo (Mlle. 
Silberklang), Terzett (Herz, Silberklang, Vogelsang), Vaudeville (Herz, Silberklang, 
Vogelsang, Buff). 

Organizarea tonalá este simetricá, avánd ca punct central tonalitatea Mi bemol major: 

Uvertura Arietta Rondo Terzett Vaudeville 
Do Sol Mib Sib Do 

Primele două numere muzicale reprezintă cartea de vizită prin care concurentele îşi 
etalează calitățile vocal interpretative, dar în special extensia vocii şi virtuozitatea în pasaje de 
coloratură. Ambele arii „Da schlagt die Abschiedssunde” şi „Beste Jungling” sunt structurate 
în câte două secțiuni, conform schemei clasice lent — repede: Larghetto - Allegro, respectiv 
Andante - Allegretto. 

Confruntarea directă a artistelor se va focaliza însă, din punct de vedere muzical, în 
tertetul Nr. 3 „Ich bin die erste Sángerin!*” 

Mijloacele muzicale pe care Mozart le aplică acestei situații de concurență sunt: 
imitatia, secvența ascendentă, utilizarea predilectá a registrului acut/ supra-acut (de ex., Mme. 
Herz va atinge nota fa? într-un pasaj de terțe paralele în valori de treizecişidoimi), arpegii 
frânte ascendente/descendente, game, precum si ostinatia afirmației în dialog, „Ich bin die 
erste!”. 


Ex. 6 W.A. Mozart, Der Schauspieldirektor, Tertet Nr. 3 

85 Eu sunt primadonna (germ. trad. n). 

În cadrul Reprizei (Tempo I), materialul tematic initial se fárámiteazá, devenind 
lapidar, concis, tăios, într-un mers ascendent pe segmente dialogate din ce în ce mai mici, de 
tip proposta-risposta. 

Ordonarea sectiunilor componente ale tertetului este prezentată în tabelul de mai jos; 


metrul binar al segmentelor rapide alternează cu cel ternar în segmentele Adagio şi Andante. 


A B C D A? 
Allegro Adagio Allegro Andante Tempo I 
assai Allegrissimo 


În structura formală interioară a tertetului, Mozart „decupează” două momente 
solistice: Adagio şi Allegro allegrissimo, aducând şi o schimbare de tonalitate, Mi bemol 
major. 

Remarcabilă prin ironia fină cu care este subliniată preferința pentru vocalitate a 
cântăreților şi compozitorilor epocii este utilizarea exclusivă a acestor două expresii de tempo 
şi caracter pe parcursul celor 8, respectiv 12 măsuri. Tiradele de coloratură în lanțuri 
figurative de triolet sau linia melodică unduitoare, de o intensă expresivitate din Adagio, 
contrastul de tempo/metru (ternar — Adagio; binar — Allegro allegrissimo) deservesc, în egală 
măsură, ethos- ul declarat. 

Cu acelaşi simţ al jocului odată început, Mozart alege şi pentru personajul Vogelsang 
expresii din terminologia muzicală italiană: calando, mancando, diminuendo, piano- 
pianissimo — cuvinte sugestive prin care acesta încearcă, zadarnic, potolirea spiritelor. 

Readucerea în discursul muzical a motto-ului definitoriu Adagio, respectiv Allegro 
allegrissimo, prefateazá finalul tertetului, realizat prin fallende Pointe — figură retoric 
muzicală frecvent întâlnită la Mozart: ultimele patru măsuri aparțin lui Vogelsang, care va 
repeta de trei ori o celulă muzicală arpegiată (fa-re-si bemol)“ pe cuvântul „pianissimo”, 


cântat, implicit, în aceeaşi nuanță. 


$6 Culminaţie retezată (germ., trad. n). 

$7 Exemplul muzical nr.2 conţine prima intervenţie a lui Vogelsang, la finalul celor două scurte secțiuni 
menţionate, Adagio/ Allegro Allegrissimo. Intervenţia sa implozivă (pian-piano, pianissimo, pianississimo) 
determină acelaşi efect dramaturgic de fallende Pointe. 

Textul, minimalizat in extremis devine pretext, fără ca semantica muzicală să sufere în 


vreun fel. 


Ex.7 W.A. Mozart, Der Schauspieldirektor, Tertet Nr. 3 


Adagio 

Cu un zâmbet ghiduş, Mozart argumentează, de data aceasta prin parodiere explicită, propria 
idee estetică referitoare la relația text-muzică în operă: „Poezia trebuie să fie fiica 


ascultătoare a Muzicii”. 


„> 88 


8 W.A. Mozart, Scrisori, Editura Humanitas, Bucureşti, 2007, p. 92. 

Finalul — Vaudeville (cvartet completat de vocea actorului Buff) concluzionează, într- 


un joc al simulării şi disimulării, despre bunele relaţii dintre artiştii slujitori ai teatrului liric. 


* 


Demersul de față a urmărit analiza succintă a două miniaturi ale genului liric, legate 


prin similitudinea de esenţă a subiectelor: codurile/conventiile operei clasice, decodificate 


prin specificul metacreației — opere despre operă — , şi implicit, a teatrului în teatru, sub 


umbrela amuzantă a stilului buffo a secolului al XVIII-lea. 

